ddrg/super_eurlex huggingface dataset:
A.

keďže pozmeňujúce delegované nariadenie by sa malo začať uplatňovať pred 23. februárom 2018, t. j. dátumom nadobudnutia účinnosti delegovaného nariadenia Komisie (EÚ) 2017/2358 a delegovaného nariadenia Komisie (EÚ) 2017/2359 (ďalej len „dve delegované nariadenia“), a v prípade plného využitia trojmesačného kontrolného obdobia, ktoré má Európsky parlament k dispozícii, by mohli dve delegované nariadenia nadobudnúť účinnosť pred pozmeneným dátumom začatia uplatňovania smernice (EÚ) 2016/97, t. j. 1. októbrom 2018, ako to navrhuje Komisia vo svojom návrhu smernice Európskeho parlamentu a Rady, ktorou sa mení smernica (EÚ) 2016/97, pokiaľ ide o dátum začatia uplatňovania transpozičných opatrení členských štátov (COM(2017)0792);
C.

keďže vystúpením z Únie by sa Spojené kráľovstvo stalo treťou krajinou, následkom čoho by sa v štatistike Spoločenstva týkajúcej sa platobnej bilancie, medzinárodného obchodu so službami a priamych zahraničných investícií muselo Spojené kráľovstvo považovať za tretiu krajinu, a nie za členský štát;
3. Poslanci by mali na internete zverejňovať všetky plánované stretnutia so zástupcami záujmových skupín, ktoré patria do pôsobnosti registra transparentnosti. Bez toho, aby bol dotknutý článok 4 ods. 6 prílohy I, spravodajcovia, tieňoví spravodajcovia a predsedovia výborov ku každej správe zverejnia online všetky plánované stretnutia so zástupcami záujmových skupín, ktoré patria do pôsobnosti registra transparentnosti. Predsedníctvo zabezpečí potrebnú infraštruktúru na webovom sídle Parlamentu.
—

so zreteľom na svoje rozhodnutie z 26. februára 2014 (4) o predĺžení platnosti článku 159 rokovacieho poriadku Parlamentu do konca ôsmeho volebného obdobia a na následné rozhodnutia Predsedníctva o predĺžení odchýlky od ustanovení článku 158 do konca prebiehajúceho obdobia,
E.

keďže sa ukázalo, že asistent poslankyne Dominique Bildovej zamestnaný na plný úväzok v období od 1. októbra 2014 do 31. júla 2015 bol jedným z tých asistentov, ktorí nevykonávali prakticky žiadnu asistentskú činnosť; keďže v organizačnej štruktúre strany Národný front, ktorá bola zverejnená vo februári 2015, bol asistent poslankyne Dominique Bildovej označený ako „referent pre vnútroštátne plánovanie“ a v útvare kontroly a plánovania politík pracoval pod vedením iného poslanca Európskeho parlamentu; keďže po skončení jeho zmluvy ako asistenta poslankyne pracoval na ďalšie dve zmluvy v súvislosti s činnosťami strany Národný front od augusta 2015 do 31. decembra 2016; keďže počas obdobia, na ktoré sa vzťahuje jeho zmluva asistenta poslankyne, vykonával aj tieto úlohy: generálny tajomník organizácie Collectif Marianne, generálny tajomník organizácie Collectif Mer et Francophonie a kandidát v regionálnych voľbách v departmente Doubs v marci 2015;
E.

keďže rada IASB stanovila 1. január 2020 ako dátum nadobudnutia účinnosti týchto zmien IFRS 9 a IAS 39, pričom umožnila aj skorší dátum ich uplatňovania; keďže finančné inštitúcie, ktoré sú povinné dodržiavať zásady finančného výkazníctva IFRS a účtovné zásady IAS, nemôžu pre svoje účtovné závierky za rok 2019 použiť postup podľa navrhovaných zmien skôr, ako budú tieto zmeny schválené a uverejnené; keďže spoločnosti Únie by boli znevýhodnené v porovnaní s konkurentmi v iných jurisdikciách, ak by nemohli využiť úľavy, ktoré tieto zmeny poskytujú; keďže tieto zmeny by sa preto mali schváliť a uverejniť do konca decembra 2019, aby sa mohli začať uplatňovať na účtovné obdobia, ktoré sa začínajú 1. januára 2020, po tomto dátume alebo pred ním;
5.

rozhodol, že Konferencia predsedov delegácií by po konzultácii s Výborom pre zahraničné veci, Výborom pre rozvoj a Výborom pre medzinárodný obchod mala vypracovať šesťmesačný návrh harmonogramu činností; mala by ho vypracovať v úzkej spolupráci so šesťmesačným harmonogramom delegácií výborov stanoveným Konferenciou predsedov výborov, a to aj so zreteľom na ročný pracovný program skupiny na podporu demokracie a koordináciu volieb (DEG), s cieľom zabezpečiť konzistentný prístup; tento spoločný návrh šesťmesačného harmonogramu činností sa následne predloží Konferencii predsedov na schválenie; Konferencia predsedov môže upraviť navrhovaný harmonogram s cieľom reagovať na politické udalosti a zabezpečiť súdržnosť vonkajších činností Európskeho parlamentu;
A.

keďže V. trestná sekcia Okresného súdu vo Varšave-Śródmieście v Poľsku podala žiadosť o zbavenie Guya Verhofstadta poslaneckej imunity v súvislosti s niektorými vyhláseniami, ktoré predniesol 15. novembra 2017 počas plenárnej rozpravy v Európskom parlamente v Štrasburgu; berúc do úvahy dôvody uznesenia okresného súdu, ktoré poukazuje na to, že keďže je na žalobcovi, aby získal povolenie na stíhanie „v tomto prípade by sa za relevantný orgán mala považovať prokuratúra“, že „ak prokurátor nevstúpi do konania a súd odmietne podať návrh na zbavenie poslaneckej imunity“, civilný žalobca „je zbavený možnosti dovolávať sa svojich práv v súvislosti s osobami chránenými imunitou poslanca Európskeho parlamentu“, a že predmetné ustanovenie [článok 9 ods. 12 rokovacieho poriadku] „nestanovuje, že súdny orgán musí takúto žiadosť vypracovať, ale len ju predložiť. Žiadosť o zbavenie poslaneckej imunity teda spočíva v čisto formálnom postúpení žiadosti“ civilného žalobcu; preto konštatujúc, že predmetnú žiadosť o zbavenie poslaneckej imunity oznámil súdny orgán v súlade s článkom 9 ods. 12 rokovacieho poriadku, upozorňujúc však na skutočnosť, že článok 9 ods. 1 rokovacieho poriadku vyžaduje, aby každú žiadosť o zbavenie imunity predložil „príslušný orgán členského štátu“, pričom tieto dva pojmy nie sú rovnaké;
H.

keďže podľa článku 11 rokovacieho poriadku a prílohy I k rokovaciemu poriadku sa od každého poslanca Európskeho parlamentu vyžaduje, aby predložil podrobné vyhlásenie, v ktorom uvedie: a) svoje pracovné činnosti vykonávané počas troch rokov pred nástupom do funkcie v Parlamente a jeho členstvo v radách alebo vo výboroch podnikov, mimovládnych organizácií, združení alebo akýchkoľvek iných subjektov s právnou subjektivitou v priebehu uvedeného obdobia; b) akýkoľvek plat, ktorý poslanec dostáva za vykonávanie mandátu v inom parlamente; c) akúkoľvek pravidelnú zárobkovú činnosť, ktorú poslanec vykonáva súbežne s výkonom svojho mandátu, či už ako zamestnanec alebo ako samostatne zárobkovo činná osoba; d) členstvo v radách alebo vo výboroch podnikov, mimovládnych organizácií, združení alebo akýchkoľvek iných subjektov s právnou subjektivitou alebo výkon akejkoľvek inej podobnej vonkajšej činnosti poslanca, a to bez ohľadu na to, či je toto členstvo alebo táto činnosť platená alebo neplatená; e) akúkoľvek platenú príležitostnú vonkajšiu činnosť, ak je celková výška odmeny za všetky príležitostné vonkajšie činnosti poslanca vyššia ako 5 000 EUR za kalendárny rok, f) podiel v spoločnosti alebo účasť na partnerstve, v súvislosti s ktorými by mohlo dôjsť k vplyvu na verejnú politiku alebo ktorý umožňuje poslancovi získať významný vplyv na činnosť daného subjektu; g) akúkoľvek finančnú, personálnu alebo inú materiálnu podporu, ktorá je nad rámec podpory poskytovanej Parlamentom a ktorú poslancovi poskytli v súvislosti s jeho politickými aktivitami tretie strany, ktorých totožnosť sa musí uviesť; h) akýkoľvek iný finančný záujem, ktorý by mohol ovplyvniť výkon funkcie poslanca. Pri každom z týchto bodov musí poslanec v prípade potreby uviesť, či je alebo nie je odmeňovaný, a v prípade položiek a), c), d), e) a f) uvedie aj príslušnú kategóriu príjmov; keďže poskytnuté informácie sú uverejnené na internetovej stránke Parlamentu;
D.

keďže rada IASB stanovila dátum účinnosti zmien na 1. január 2021 s tým, že skoršie uplatňovanie je povolené; keďže finančné inštitúcie, ktoré sú povinné dodržiavať zásady finančného výkazníctva IFRS a účtovné zásady IAS, nemôžu pri príprave svojej účtovnej závierky za rok 2020 uplatniť postup podľa navrhovaných zmien pred ich schválením a zverejnením; keďže spoločnosti Únie by v porovnaní s konkurentmi v iných jurisdikciách boli znevýhodnené, ak by nemohli využiť úľavy, ktoré tieto zmeny umožňujú; keďže navrhované zmeny by sa preto mali schváliť a uverejniť do konca decembra 2020, aby sa mohli začať uplatňovať na účtovné obdobia, ktoré sa začínajú 1. januára 2021, po tomto dátume alebo pred ním;
E.

keďže návrh nariadenia Komisie by mal nadobudnúť účinnosť čo najskôr a mal by sa uplatňovať so spätnou účinnosťou od 4. júla 2019, aby sa predišlo medzere v období, počas ktorého možno platne predkladať žiadosti o použitie na účely výskumu, vývoja a výroby liekov, zdravotníckych pomôcok alebo príslušenstva zdravotníckych pomôcok vrátane diagnostických zdravotníckych pomôcok in vitro vzhľadom na ich použitie na diagnostiku, liečbu alebo prevenciu ochorenia COVID-19 a použitie v takýchto zdravotníckych pomôckach alebo príslušenstve, aby sa na ich používanie vzťahoval článok 56 ods. 1 písm. d) nariadenia (ES) č. 1907/2006;
B.

keďže uplatňovanie uvedených dvojstranných maržových požiadaviek na zmluvy o mimoburzových derivátoch, ktoré sa nezúčtovávajú centrálne, by sa preto malo v rámci skupiny ešte odložiť, aby sa predišlo neúmyselnému škodlivému hospodárskemu vplyvu, ktorý by malo skončenie platnosti uvedenej výnimky na protistrany so sídlom v Únii; keďže zmeny v delegovanom nariadení obsahujú takúto zásadnú úľavu pre protistrany so sídlom v Únii; keďže zmeny delegovaného nariadenia (EÚ) 2016/2251 sú obmedzenými úpravami súčasného regulačného rámca;
G.

keďže vyšetrovanie odhalilo aj to, že Jean-François Jalkh ako poslanec Európskeho parlamentu zamestnával od 1. júla 2014 do 4. januára 2016 miestnu asistentku na plný úväzok, s výnimkou obdobia od 24. augusta 2015 do 14. decembra 2015, s hrubou mesačnou mzdou 2 950 EUR; keďže neboli nájdené žiadne e-maily ani iné dôkazy potvrdzujúce jej prácu asistentky poslanca; keďže táto asistentka poslanca bola zaradená do plánu pracovných miest Národného frontu, ktorý bol zverejnený vo februári 2015, ako asistentka podpredsedu zodpovedného za právne veci, Jeana-Françoisa Jalkha; keďže v období kampane pred francúzskymi voľbami v roku 2015 a komunálnych volieb v roku 2014 boli jej e-maily podpísané ako „Asistentka Jeana-Françoisa Jalkha – útvar pre voľby“; keďže v období od júna 2015 do 21. decembra 2015 boli nájdené aj e-maily, ktoré odhalili jej prácu na volebnej kampani Walleranda de Sainta-Justa, ktorý bol hlavným kandidátom Národného frontu v regionálnych voľbách v regióne Île de France, hoci jej zmluva ako asistentky poslanca bola na tento účel pozastavená iba od 24. augusta do 14. decembra 2015; keďže 11. decembra 2019 bola obvinená z vedomého zatajovania zneužitých verejných finančných prostriedkov;
U.

keďže Carles Puigdemont i Casamajó je jednou z osôb patriacich do skupiny osôb, ktoré sa nachádzajú v podobnej situácii, keď sú stíhané a obvinené z predmetných trestných činov, pričom jediným rozdielom je to, že Carles Puigdemont i Casamajó v súčasnosti požíva imunitu ako poslanec Európskeho parlamentu; keďže by sa preto malo pamätať na to, že Carles Puigdemont i Casamajó nie je v tejto veci jedinou stíhanou osobou;
C.

keďže delegované nariadenie by malo nadobudnúť účinnosť čo najskôr, aby sa zabezpečil cieľ Komisie umožniť uplatňovanie dodatočnej metodiky EÚ v prvom postupe G-SII podľa zmenenej CRD, t. j. v roku 2021; keďže v záujme zabezpečenia právnej istoty pre tento postup začínajúci v apríli 2021 by malo pozmeňujúce delegované nariadenie nadobudnúť účinnosť do uvedeného dátumu;
U.

keďže Antoni Comín i Oliveres je jednou z osôb patriacich do skupiny osôb, ktoré sa nachádzajú v podobnej situácii, keď sú stíhané a obvinené z predmetných trestných činov, pričom jediným rozdielom je skutočnosť, že v súčasnosti požíva imunitu ako poslanec Európskeho parlamentu; keďže by sa preto malo pamätať na to, že Antoni Comín i Oliveres nie je jedinou stíhanou osobou v danom prípade;
U.

keďže Clara Ponsatíová Obiolsová je jednou z osôb patriacich do skupiny osôb, ktoré sa nachádzajú v podobnej situácii, keď sú stíhané a obvinené z predmetných trestných činov, pričom jediným rozdielom je skutočnosť, že v súčasnosti požíva imunitu ako poslankyňa Európskeho parlamentu; keďže by sa preto malo pamätať na to, že Clara Ponsatíová Obiolsová nie je jedinou stíhanou osobou v danom prípade;
B.

keďže zmeny v delegovanom nariadení obsahujú zásadnú úľavu pre protistrany so sídlom v Únii, ktoré sa rozhodnú vykonať nováciu svojich zmlúv s protistranami v Spojenom kráľovstve na protistrany so sídlom a povolením v členskom štáte zamedzením situácie, keď by nové zmluvy ako dôsledok týchto novácií mohli podliehať zúčtovacej povinnosti alebo požiadavkám na výmenu kolaterálu, ktoré neplatili v čase uzatvorenia pôvodných zmlúv; keďže tento cieľ sa dosiahne predĺžením súčasných výnimiek uvedených v delegovaných nariadeniach (EÚ) 2015/2205, (EÚ) 2016/592 a (EÚ) 2016/1178 na pevne stanovené obdobie 12 mesiacov od nadobudnutia účinnosti delegovaného nariadenia; keďže zmeny delegovaných nariadení (EÚ) 2015/2205, (EÚ) 2016/592 a (EÚ) 2016/1178 sú obmedzenými úpravami súčasného regulačného rámca;
G.

keďže v článku 57 ods. 2 a 3 Rakúskej ústavy je stanovené: „2. Poslanci Národnej rady môžu byť z dôvodu trestného činu – okrem prípadu, kedy sú prichytení pri páchaní trestného činu – zatknutí len so súhlasom Národnej rady. Na domové prehliadky poslancov Národnej rady sa takisto vyžaduje súhlas Národnej rady. 3. Poslanci Národnej rady môžu byť oficiálne stíhaní z dôvodu trestného činu so súhlasom Národnej rady len vtedy, ak tento čin zjavne nesúvisí s oficiálnou činnosťou príslušného poslanca. Úrad (Behörde) však musí požiadať Národnú radu o rozhodnutie o existencii takejto súvislosti, ak o to požiada dotknutý poslanec alebo tretina členov stáleho výboru, ktorý je poverený týmito záležitosťami. V prípade takejto žiadosti sa musí každé úradné stíhanie okamžite zastaviť alebo ukončiť.“;
D.

keďže občania by mali mať čo najväčšiu dôveru v inštitúcie Únie: keďže táto dôvera môže existovať len vtedy, ak sa opiera o presvedčenie, že zastupovanie záujmov podlieha vysokým etickým normám a že volení predstavitelia na úrovni Únie, komisári a úradníci Únie sú nezávislí a konajú transparentne a zodpovedne; keďže nezávislý orgán spoločný pre inštitúcie Únie by v budúcnosti mohol prispieť k vytvoreniu spoločného etického rámca pre úradníkov Únie, ktorý by upravoval ich interakcie so zástupcami záujmových skupín; keďže v súvislosti s fungovaním registra transparentnosti by sa malo v náležitých prípadoch zohľadňovať, ako žiadatelia a zaregistrované subjekty dodržiavajú hodnoty Únie a všeobecné etické normy;
E.

keďže so zreteľom na inváziu Ruska na Ukrajinu a potrebu okamžitej reakcie by sa toto nariadenie malo uplatňovať so spätnou účinnosťou od 24. februára 2022;
B.

keďže 4. mája 2019 o 8.50 h v poľskom meste Hajnówka Włodzimierz Cimoszewicz údajne zrazil prednou časťou svojho vozidla osobu, ktorá sa nachádzala na priechode pre chodcov; keďže po nehode sa Włodzimierz Cimoszewicz pokúsil obeť presvedčiť, aby sa nechala odviezť do nemocnice, čo však obeť odmietla a požiadala o to, aby ju aj s bicyklom prepravil do miesta bydliska; keďže Włodzimierz Cimoszewicz s cieľom prepraviť obeť vozidlom do miesta jej bydliska v meste Hajnówka následne opustil miesto nehody bez toho, aby o nehode informoval záchrannú službu alebo políciu, čo je údajne v rozpore so zákonnou povinnosťou stanovenou v článku 44 ods. 2 zákona z 20. júna 1997 o cestnej premávke; keďže po príchode domov, asi okolo 9.30 h, obeť nakoniec súhlasila s tým, že sa nechá odviezť do nemocnice v meste Hajnówka; keďže v nemocnici obeť oznámila personálu, že došlo k dopravnej nehode, a nemocnica okamžite telefonicky informovala orgán presadzovania práva o nehode a tento následne postúpil informácie policajnej stanici v okrese Hajnówka; keďže obeť po tom, ako absolvovala požadované lekárske vyšetrenia a bola jej poskytnutá potrebná lekárska pomoc, opustila nemocnicu v ten istý deň; keďže Włodzimierz Cimoszewicz sa podrobil skúškam na alkohol a vykonané analýzy nepreukázali prítomnosť alkoholu;
1.

rozhodol zriadiť osobitný výbor pre zahraničné zasahovanie do všetkých demokratických procesov v Európskej únii vrátane dezinformácií (INGE 2) s touto pôsobnosťou: a) v spolupráci a po konzultácii so stálymi výbormi, pokiaľ sú dotknuté ich právomoci a povinnosti podľa prílohy VI k rokovaciemu poriadku, kontrolovať existujúce a plánované právne predpisy a politiky s cieľom odhaliť možné medzery, nedostatky a prekrývanie, ktoré by sa mohli zneužiť na škodlivé zasahovanie do demokratických procesov, a to aj pokiaľ ide o tieto otázky: i) politiky prispievajúce k demokratickým procesom EÚ, odolnosť prostredníctvom situačného povedomia, mediálnej a informačnej gramotnosti, plurality médií, nezávislej žurnalistiky a vzdelávania; ii) zasahovanie pomocou online platforiem, najmä prostredníctvom hĺbkového hodnotenia zodpovednosti a účinkov, ktoré majú veľmi veľké online platformy na demokraciu a demokratické procesy v EÚ; iii) kritická infraštruktúra a strategické odvetvia; iv) zasahovanie počas volebných procesov; v) skryté financovanie politických aktivít zo strany zahraničných subjektov a darcov; vi) kybernetická bezpečnosť a odolnosť voči kybernetickým útokom, ak sa týkajú demokratických procesov; vii) úloha neštátnych subjektov; viii) vplyv zasahovania na práva menšín a iných diskriminovaných skupín; ix) zasahovanie prostredníctvom globálnych subjektov cez korumpovanie elity, národné diaspóry, univerzity a kultúrne podujatia; x) odstrašovanie, pripisovanie zodpovednosti a kolektívne protiopatrenia vrátane sankcií; xi) susedská a globálna spolupráca a multilateralizmus; xii) zasahovanie subjektov, ktoré majú sídlo v EÚ, v EÚ a tretích krajinách; b) v úzkej spolupráci so stálymi výbormi a podľa pracovných postupov osobitného výboru INGE 1 vypracovať návrhy na odstránenie týchto nedostatkov s cieľom posilniť právnu odolnosť EÚ a zlepšiť inštitucionálny rámec EÚ; c) úzko spolupracovať s ostatnými inštitúciami EÚ, orgánmi členských štátov, medzinárodnými organizáciami, občianskou spoločnosťou, ako aj so štátnymi a neštátnymi partnermi v tretích krajinách s cieľom posilniť opatrenia EÚ proti hybridným hrozbám a dezinformáciám, pričom všetky verejné činnosti osobitného výboru INGE 2 budú rešpektovať priority stanovené v tomto rozhodnutí; d) podrobne a dôsledne sledovať vykonávanie správy osobitného výboru INGE 1 s hodnotením krokov, ktoré prijali inštitúcie EÚ; e) prispieť k celkovej odolnosti inštitúcií voči zahraničnému zasahovaniu, hybridným hrozbám a dezinformáciám v období pred voľbami do Európskeho parlamentu v roku 2024;
v)

riadiaca a koordinačná úloha EÚ medzi členskými štátmi v súvislosti s medzinárodnými aspektmi pandémie, a to aj v rámci Svetovej zdravotníckej organizácie (WHO), Svetovej obchodnej organizácie (WTO) a iných mnohostranných iniciatív, ako je COVAX, a prípadnej medzinárodnej zmluvy o pandémiách, revízie Medzinárodných zdravotných predpisov (MZP) a potreby harmonizovaného prístupu k cestujúcim do EÚ z tretích krajín;
—

so zreteľom na žiadosť 290 poslancov o zriadenie vyšetrovacieho výboru, ktorý by preskúmal a vyšetril údajné porušenia alebo nesprávny úradný postup pri vykonávaní práva EÚ, pokiaľ ide o používanie programu Pegasus a rovnocenného sledovacieho špionážneho softvéru, ktorý sa inštaluje do mobilných zariadení využívaním slabých miest IT (ďalej len „rovnocenný sledovací špionážny softvér“),
B.

keďže Jörg Meuthen ako federálny hovorca strany Alternative für Deutschland (AfD) v rokoch 2016, 2017 a 2018: — údajne v správe o činnosti AfD za rok 2016, ktorú 21. decembra 2017 adresoval predsedovi nemeckého Spolkového snemu, poskytol nepresné údaje o službách v celkovej výške 89 800 EUR, ktoré mu údajne poskytla švajčiarska spoločnosť vo forme inzercie, volebných plagátov, letákov, plagátov a grafov na jeho volebnú kampaň ako kandidáta AfD v regionálnych voľbách v Bádensku-Württembersku, ktoré sa konali 13. marca 2016; — údajne v správe o činnosti za rok 2017 poskytol nesprávne alebo neúplné informácie o rôznych formách finančnej podpory určenej na volebnú kampaň pre voľby do regionálneho parlamentu Severného Porýnia-Vestfálska, ktoré sa konali 14. mája 2017, a pre voľby do nemeckého Spolkového snemu, ktoré sa konali 24. septembra 2017, — údajne v správe o činnosti za rozpočtový rok 2018, ktorú predložil predsedovi Spolkového snemu, uviedol nepresné informácie v súvislosti s voľbami do 18. bavorského parlamentu, ktoré sa konali 14. októbra 2018;
5.

COSAC súhlasí s názorom, že prekonanie súčasnej krízy v EÚ si bude vyžadovať širokú diskusiu, do ktorej sa zapoja aj občania Únie, nielen jej inštitúcie a elita. Takáto diskusia by sa mala uskutočniť na všetkých úrovniach – miestnej, regionálnej, celoštátnej a európskej. Osobitná zodpovednosť za toto úsilie prislúcha parlamentom jednotlivých štátov a Európskemu parlamentu. Séria stretnutí by sa mala snažiť podnietiť, riadiť a zlúčiť rôzne diskusie, pozdvihnúť európske povedomie a viesť k jasnému vymedzeniu úlohy a cieľov EÚ, ktoré európski občania dokážu pochopiť a prijať. To zase uľahčí ďalšie rozhovory o budúcnosti Zmluvy o ústave pre Európu.
1.3

Konferencia COSAC podporuje myšlienku zvolania konferencie predstaviteľov vlád členských štátov v druhej polovici roka, ktorá bude mať jasný mandát a časový plán na dosiahnutie riešenia plne rešpektujúceho, hoci aj v inej podobe, podstatu a ciele Zmluvy o Ústave pre Európu. Uvedené riešenie by malo zohľadňovať obavy, ktoré vyjadrili niektoré členské štáty, a poskytnúť na ne odpovede. Ďalej by malo posilňovať demokraciu, transparentnosť a účinnosť rozhodovacieho procesu a ochranu práv občanov. Okrem toho by riešenie malo reagovať na výzvy týkajúce sa zmeny klímy a energetickej bezpečnosti. Konferencia COSAC očakáva, že do tohto procesu sa plne zapoja národné parlamenty a Európsky parlament a že ich stanoviská sa riadne zohľadnia. Konferencia COSAC trvá na tom, že každá inštitucionálna dohoda musí zohľadňovať význam národných parlamentov v rámci európskej integrácie a v procese tvorby európskej politiky. Budúce postavenie národných parlamentov musí byť aspoň také silné, ako to predpokladá Ústavná zmluva. Protokol o úlohe národných parlamentov v Európskej únii a Protokol o uplatňovaní zásad subsidiarity a proporcionality, ktoré sú pripojené k Ústavnej zmluve, sa musia zachovať a lepšie a účinnejšie vykonať. Rovnako sa musí zachovať a lepšie a účinnejšie vykonať aj nový systém, ktorým Komisia postupuje všetky návrhy priamo národným parlamentom, a ktorým ich vyzýva, aby predložili svoje vyjadrenia s cieľom zlepšiť proces tvorby politík, a ktorým zároveň písomne odpovedá na tieto reakcie.
5.1.

Konferencia COSAC podporuje komplexný dialóg s Ruskom týkajúci sa novej dohody o partnerstve a spolupráci. EÚ a Rusko majú spoločné záujmy a ich úzka spolupráca by mala pokračovať. Táto spolupráca by sa nemala sústrediť len na hospodárske otázky, ale aj na otázky životného prostredia, energetiky, ochrany zdravia a sociálnej starostlivosti. Konferencia COSAC zdôrazňuje, že budúce rokovania o dohode o partnerstve a spolupráci by tiež mali zahŕňať otázky demokracie, právneho štátu, ľudských práv a základných slobôd, pri plnom využití súčasných nástrojov Rady Európy. Význam týchto hodnôt bol zdôraznený nedávnymi neprijateľnými udalosťami, najmä vraždou Anny Politkovskej.
3.3.

Konferencia COSAC je presvedčená, že inovácia a kreativita, ako aj rodová rovnosť a rovnaké príležitosti európskych občanov predstavujú hlavné faktory budúceho rastu. Konferencia COSAC nabáda členské štáty, aby v záujme naplnenia ambícií Európskej únie v tejto oblasti viac a efektívnejšie investovali do inovácie a výskumu a dosiahli cieľ investovať do výskumu a vývoja 3 % HDP. Konferencia COSAC si všíma výzvy Európskej rady adresovanej členským štátom a žiada všetky národné parlamenty, aby sledovali plnenie národných cieľov investícií do výskumu a vývoja prostredníctvom národných reformných programov.
5.3.

COSAC by privítal, keby pri preskúmavaní rozpočtu na roky 2008-2009 vyjadrili národné parlamenty svoje pripomienky do uzatvorenia preskúmania, predovšetkým prostredníctvom aktívnej účasti na konferencii organizovanej Komisiou po skončení konzultačného obdobia, ktoré vyhlásila. Národné parlamenty by si tiež mali vymieňať informácie o výsledkoch svojej kontroly a o tom, či svoje stanoviská poslali priamo Komisii.